**Press release**

# Procurement logistika vyžaduje transparentnosť a zároveň pochopenie potrieb klienta

**Spoločnosť DACHSER ponúka svojim zákazníkom služby prémiovej kvality, či už ide o služby európskej logistiky, služby kontraktnej logistiky zahŕňajúce servis s pridanou hodnotou alebo skladovanie. Pokiaľ má zákazník záujem, procurement logistika spoločnosti DACHSER je schopná zabezpečiť komplexnú prepravu jediným prepravcom. O tom, čo konkrétne táto služba zahŕňa a ako z toho môžu benefitovať klienti, sme sa rozprávali s Martinom Štiglincom, Sales Managerom európskej logistiky v spoločnosti DACHSER Slovakia.**

**Procurement logistika v skratke znamená riadenie dodávok tak, aby to zodpovedalo potrebám klientov a ich prevádzkových procesov, čo konkrétne to však znamená v spoločnosti DACHSER?**

Vlastne ste vystihli, ako to funguje v DACHSERi. Procurement logistika je kľúčovou činnosťou dodávateľského reťazca a môže ovplyvniť celkový úspech spoločnosti. Jedná sa o maximálnu transparentnosť logistických procesov, vďaka stabilnej spolupráci s jedným prepravcom majú firmy presný prehľad v akom úseku dodávateľského reťazca sa ich medziprodukt či finálny produkt nachádza a ako dlho potrvá jeho dodanie, tam kam je potrebné. Naše vzťahy v tejto oblasti sú dlhodobé, klientov veľmi dobre poznáme, a preto chápeme ich potreby.

Bez našich služieb si klient objedná u dodávateľa materiál do výroby, potom čaká, kým mu dodávateľ pošle informáciu o tom, že je materiál nachystaný, následne začne zháňať dopravu. V deň nakládky sa však môže napríklad zmeniť počet paliet, hmotnosť alebo rozmery. Keď však využíva naše služby procurementu, tak si iba zadáva objednávku u svojho dodávateľa a on následne priamo cez náš systém a my už riešime zvyšok. Zefektívňuje to komunikáciu, znižuje administratívu a hlavne eliminuje chybovosť.

**Akým spôsobom je zabezpečené toto prepojenie? Máte na to nejaký vlastný systém?**

Áno, máme eLogistics. Je to skvelá on-line platforma. Pokiaľ má klient viac výrobných závodov, tak tu dokáže sledovať stav nákupných objednávok do všetkých svojich závodov. Aj dodávatelia môžu zadávať zásielky priamo do systému, takže je zaistená skutočne maximálna efektivita a transparentnosť. Všetky zásielky sú monitorované a je možné určiť, kde sa jednotlivé zásielky práve nachádzajú a v akej sú práve prepravnej fáze. Platforma umožňuje nahrávanie dokumentov, zaznamenávanie informácií o nebezpečnom tovare a odosielanie budúcich objednávok.

Navyše je systém prepojený s ďalšími našimi systémami, ako napríklad DOMINO pre pozemné zásielky, OTHELLO pre letecké a námorné zásielky a MIKADO pre kontraktnú logistiku. Všetko tak funguje „pod jednou strechou“.

**Kde je tá najväčšia úspora pri využití procurement logistiky?**

Okrem rýchlejšieho spracovania nákupných objednávok a zníženej administratíve sú to aj ďalšie faktory. Keď klient nemusí riešiť, kde je práve jeho zásielka, pretože vie, že sa o ňu stará prepravca, prináša to aj ďalšie výhody. Sú to hlavne nižšie celkové náklady. Uvediem jeden príklad: tým, že jedno naše auto môže doručiť tovar od viacerých dodávateľov, znamená to aj efektívnejšie využitie zamestnancov skladu a zablokovanie len jednej brány, alebo v extrémnych prípadoch napríklad úsporu energie počas zimných mesiacov – menej časté otváranie nakladacích brán a pod.

Ďakujeme za rozhovor.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk